[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 27.4.2005

SEK(2005) 548 endelig

Forslag til

EUROPA-PARLAMENTETS OG RÅDETS AFGØRELSE

om anvendelse af fleksibilitetsinstrumentet til finansiering af rehabiliterings- og genopbygningsstøtte til de tsunami-ramte lande i overensstemmelse med punkt 24 i den interinstitutionelle aftale af 6. maj 1999

FORELØBIGT FORSLAG TIL ÆNDRINGSBUDGET NR. 3 TIL DET ALMINDELIGE BUDGET FOR 2005

ALMINDELIG OVERSIGT OVER INDTÆGTER OVERSIGT OVER INDTÆGTER OG UDGIFTER EFTER SEKTION Sektion III - Kommissionen

(forelagt af Kommissionen)

BEGRUNDELSE

Kommissionen påtænker både i 2005 og 2006 at yde finansiel støtte til de nødvendige rehabiliterings- og genopbygningsforanstaltninger i de lande, der er ramt af jordskælv/tsunami (først og fremmest Indonesien, Sri Lanka og Maldiverne). Den foreslår, at der til dette formål stilles et beløb på i alt 350 mio. EUR – 170 mio. EUR i 2005 og 180 mio EUR i 2006 – til rådighed. Efter en indgående undersøgelse er Kommissionen af den opfattelse, at en del af finansieringsbehovet i 2005, svarende til 60 mio. EUR, kan dækkes ved at omfordele de midler til programmer i denne geografiske region, der endnu ikke er disponeret over, i forståelse med regeringerne i de berørte lande. Andre 12 mio. EUR vil kunne tilvejebringes ved anvendelse af beredskabsordningen. Da loftet for udgiftsområde IV allerede er overskredet med ca. 100 mio. EUR i 2005, kan de resterende 98 mio. EUR kun finansieres ved en ny anvendelse af fleksibilitetsinstrumentet i overensstemmelse med bestemmelserne i den interinstitutionelle aftale af 6. maj 1999.

Europa-Parlamentet og Rådet anmodes derfor om at træffe følgende afgørelse:

Forslag til

EUROPA-PARLAMENTETS OG RÅDETS AFGØRELSE

om anvendelse af fleksibilitetsinstrumentet til finansiering af rehabiliterings- og genopbygningsstøtte til de tsunami-ramte lande i overensstemmelse med punkt 24 i den interinstitutionelle aftale af 6. maj 1999

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren[1], særlig punkt 24,

under henvisning til forslag fra Kommissionen, og

ud fra følgende betragtning:

Budgetmyndigheden har godkendt at yde støtte til rehabiliterings- og genopbygningsforanstaltninger i de jordskælvs-/tsunami-ramte lande (især Indonesien, Sri Lanka og Maldiverne) i 2005 og 2006 til et samlet beløb af 350 mio. EUR, fordelt med 170 mio. EUR i 2005 og 180 mio. EUR i 2006. En del af finansieringsbehovet i 2005 dækkes ved, efter aftale med de pågældende lande, at omfordele de beløb, der endnu ikke er disponeret over til programmer i denne region (60 mio. EUR) samt ved at benytte beredskabsordningen (12 mio. EUR). Da loftet for udgiftsområde 4 allerede er overskredet med ca. 100 mio. EUR i 2005, og da alle omfordelingsmuligheder inden for dette udgiftsområde er opbrugt, kan de resterende 98 mio. EUR kun finansieres ved en ny anvendelse af fleksibilitetsinstrumentet -

TRUFFET FØLGENDE AFGØRELSE:

Artikel 1

I forbindelse med ændringsbudget nr. 3/2005 til Den Europæiske Unions almindelige budget for regnskabsåret 2005 anvendes fleksibilitetsinstrumentet for at stille forpligtelsesbevillinger til et beløb af 98 mio. EUR til rådighed.

Beløbet skal anvendes til at finansiere rehabiliterings- og genopbygningforanstaltninger i de jordskælvs-/tsunami-ramte lande i Asien, der er omfattet af udgiftsområde 4 "Eksterne politikområder" i de finansielle overslag, og finansieres over artikel 19 10 04 "Rehabiliterings- og genopbygningsforanstaltninger til fordel for udviklingslandene i Asien" i budgettet for 2005.

Udfærdiget i Bruxelles, den……

På Europa-Parlamentets vegne På Rådets vegne

Formand Formand

FORELØBIGT FORSLAG TIL ÆNDRINGSBUDGET NR. 3 TIL DET ALMINDELIGE BUDGET FOR 2005

ALMINDELIG OVERSIGT OVER INDTÆGTER OVERSIGT OVER INDTÆGTER OG UDGIFTER EFTER SEKTION Sektion III - Kommissionen

Under henvisning til:

- traktaten om oprettelse af Det Europæiske Fællesskab, særlig artikel 272

- traktaten om oprettelse af Det Europæiske Atomenergifællesskab, særlig artikel 177

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[2], særlig artikel 37,

forelægger Europa-Kommissionen hermed budgetmyndigheden det foreløbige forslag til ændringsbudget nr. 3 til 2005-budgettet på grundlag af nedenstående begrundelse.

INDHOLDSFORTEGNELSE

1. Indledning 7

1.1. Baggrund 7

1.2. Programsituationen 8

2. Budgetpost og retsgrundlag 12

3. Betalingsbevillinger og støtteudgifter 14

4. Bestemmelser om optimal budgetforvaltning 14

5. Ændring af anmærkninger til kapitel 05 08 03 14

6. Virkninger for margenen i udgiftsområde 4 15

SAMMENFATTENDE OVERSIGT EFTER UDGIFTSOMRÅDER I DE FINANSIELLE OVERSLAG 16

ALMINDELIG OVERSIGT OVER INDTÆGTER

ALMINDELIG OVERSIGT OVER INDTÆGTER OG UDGIFTER EFTER SEKTION

Den almindelige oversigt over indtægter og udgifter efter sektion fremsendes særskilt på alle sprog via SEI-BUD-systemet. En engelsk udgave er vedlagt som budgetbilag som eksempel.

BEGRUNDELSE

1. INDLEDNING

Dette foreløbige forslag til ændringsbudget indeholder følgende elementer inden for sektion III – Kommissionen:

- tilrådighedsstillelse af nye bevillinger til et beløb af 98 mio. EUR til rehabiliterings- og genopbygningsstøtte til de lande, der er ramt af jordskælv/tsunami (først og fremmest Indonesien, Sri Lanka og Maldiverne). Disse nye midler vil blive tilvejebragt ved anvendelse af fleksibilitetsinstrumentet

- ændring af anmærkningerne til artikel 19 10 04 - Rehabilitering og genopbygning til fordel for udviklingslandene i Asien - gennem tilføjelse af ALA-forordningen som retsgrundlag for denne budgetpost. Denne ændring vil sikre, at udbetalingen af tsunamistøtten kan foretages på den mest hensigtsmæssige måde

- ændring af anmærkningerne til artikel 05 08 03 – Omstrukturering af systemet for landbrugsundersøgelser – for at tage højde for et særligt bidrag, der skal ydes OECD og supplere det eksisterende retsgrundlag med en henvisning til Kommissionens institutionelle prærogativer.

Hvad angår finansieringen af foranstaltninger som følge af jordskælvs/tsunamikatastrofen, har Kommissionen planlagt to forskellige faser:

- et beløb på 123 mio. EUR er allerede stillet til rådighed over 2005-budgettet som nødhjælp under artikel 23 02 01 – Bistand til befolkningerne og fødevarenødhjælp i udviklingslande og andre tredjelande, som er ramt af katastrofer eller alvorlige kriser – og 100 mio. EUR gennem anvendelse af nødhjælpsreserven i forståelse med budgetmyndigheden

- Et beløb på i alt 350 mio. EUR vil blive stillet til rådighed til genopbygning og rehabilitering over budgettet for 2005 og 2006. Beløbet vil blive finansieret således:

- 170 mio. EUR over 2005-budgettet, hvoraf 98 mio. er nye midler, der fremkommer ved anvendelse af fleksibilitetsinstrument som nævnt ovenfor. De resterende 72 mio. EUR vil blive finansieret gennem bevillingerne til Asien (60 mio. EUR) og under beredskabsordningen (BO) (12 mio. EUR)

- 180 mio. EUR er afsat i det foreløbige budgetforslag for 2006, hvoraf 150 mio. EUR er nye midler, som skal finansieres gennem anvendelse af fleksibilitetsinstrumentet og 30 mio. EUR gennem bevillingerne til Asien.

1.1. Baggrund

Efter kontakter mellem Kommissionens formand, formanden for Europa-Parlamentet og Rådets formandskab afgav EU på støttekonferencen i Jakarta den 6. januar 2005 tilsagn om 350 mio. EUR for 2005 og 2006 til genopbygning efter tsunamien. Dette tilsagn blev bekræftet gennem Europa-Parlamentets beslutning af 13. januar (B6-0034/2005) om "EU-støtte til ofre for flodbølgen i Det Indiske Ocean" og af Rådet den 31. januar (generelle anliggender og eksterne forbindelser).

Kommissionen organiserede sammen med Den Europæiske Investeringsbank (EIB) to rejser til Maldiverne i januar og til Sri Lanka og Indonesien i begyndelsen af februar for at planlægge hjælpen. Resultaterne af disse rejser har sammen med Verdensbankens behovsanalyser dannet grundlag for det påtænkte program på 350 mio. EUR fordelt på følgende måde:

- 323 mio. EUR under det vejledende tsunamiprogram

- 12 mio. EUR under beredskabsordningen

- 15 mio. EUR fra programmerne for hele Asien.

Ud af de 323 mio. EUR vil 200 mio. EUR blive afsat til Indonesien, 95 mio. EUR til Sri Lanka og 16 mio. EUR til Maldiverne. De endelige tildelinger inden for det samlede beløb kan variere med plus eller minus 10 % afhængigt af de endelige behov i henhold til programmet og absorptionskapaciteten.

Et bidrag på 12 mio. EUR går til en regional og horisontal facilitet, der skal dække behovet for forvaltning og oprydning i kystområder og andre regionale foranstaltninger, som kan omfatte støtte til en mulig global lånefacilitet fra EIB i Sri Lanka og støtte til varslingssystemer og undersøgelser.

Midlerne under beredskabsordningen vil foreløbig blive fordelt med 7 mio. EUR til Indonesien, 4 mio. EUR til Sri Lanka og 1 mio. EUR til Maldiverne.

15 mio. EUR går til Asia ProEco II B (partnerskabet mellem EU og Asien på miljøbeskyttelsesområdet), som skal omdefineres for at kunne støtte genopbygning af civil og offentlig infrastruktur i Maldiverne, Indonesien (Aceh og Nordsumatra), Sri Lanka (alle kystområder med undtagelse af Mannar), Thailand (Ramong, Phangnga, Phuket, Krabi, Trang, Satun) og Indien (kystområder i delstaterne Tamil Nadu, Andhra Pradesh og Kerala og på øgrupperne Andamanerne og Nicobarerne).

1.2. Programsituationen

Fordelingen af ressourcerne mellem Indonesien, Sri Lanka og Maldiverne skal være rimelig og ligelig, baseret på klare behov og absorptionskapaciteten. Derfor skal de behovsanalyser, som Verdensbanken og Kommissionen har foretaget, og som regeringerne har godkendt, bruges som udgangspunkt for programmeringen.

Budgetoversigt

Nedenstående tabel viser, hvordan det samlede beløb på 350 mio. EUR vil blive fordelt på lande og forpligtelsesår, og i hvilken udstrækning eksisterende midler, som allerede er stillet til rådighed over 2005-budgettet, vil blive brugt. Den viser også behovet for supplerende midler, hvoraf der anmodes om 98 mio. EUR i dette ændringsbudget, mens 150 mio. EUR indgår i det foreløbige budgetforslag for 2006.

(Forpligtelser i mio. EUR)

2005 | 2006 | 2005-2006 |

BO | ASIEN-KAPITLET | I ALT | ASIEN-KAPITLET | I ALT | I ALT |

Indonesien

Den indonesiske regering har udarbejdet en plan for rehabilitering og genopbygning af Aceh og Nordsumatra. Planen blev forelagt den indonesiske præsident den 24. marts 2005. Den består af et hovedafsnit (overordnet dokument med en redegørelse for formålet med planen og det generelle indhold) og 11 planlægningsafsnit (med detaljerede oplysninger) om de relevante sektorer. Præsidenten har endnu ikke godkendt planen. Der foregår i øjeblikket intense drøftelser i Aceh, og det er muligt, at planen vil blive revideret, især af hensyn til det jordskælv, der fandt sted vest for Nordsumatra og sydvest for Aceh. Regeringen har ikke givet meddelelse om nogen tidsfrist.

Finansieringsbehov:

Behov for udbetaling | Beløb | Anmærkninger |

Juni/juli 2005 | 30 mio. EUR (gamle midler) | 1. rate (bidrag til Multi-Donors Trust Fund, Indonesien (MDTF) for at støtte den indonesiske regerings rehabiliterings- og genopbygningsprogram) |

Juli 2005 | 50 mio. EUR (nye midler) | 2. rate (bidrag til MDTF) |

Overførslen af de to rater afspejler EU’s beslutning om sammen med Verdensbanken at bevare EU’s ledende rolle i MDTF’s bestyrelse. MDTF blev oprettet på opfordring af den indonesiske regering for at forbedre koordineringen af støtten. En række andre bidragydere har udtrykt interesse for MDTF, som både skal finansiere individuelle projekter og offentligt styrede programmer. Principperne for god forvaltning vil blive fulgt, og civilsamfundet vil blive inddraget i beslutningsprocessen (gennem repræsentation i bestyrelsen). Verdensbanken vil som forvaltningsorgan sikre, at de relevante procedurer for finansiering og indkøb overholdes.

Gennemførelsen af EU’s støtte vil ske gennem undertegnelse af en bidragsaftale med Verdensbanken svarende til standardrammeaftalen mellem EU og Verdensbanken. Aktiviteter, der skal finansieres af MDTF, vil blive vedtaget af en bestyrelse bestående af myndighederne (statslige, provinsielle og lokale), bidragydere (kun bidragydere, der kommer over en tærskelværdi, der endnu ikke er fastsat, bliver medlem af bestyrelsen, mens mindre bidragydere vil blive repræsenteret under et af et medlem, som muligvis skal vælges af disse bidragydere efter tur) og repræsentanter for tilsynsorganet for Aceh, herunder civilsamfundet. Den private sektor, fonde og organisationer fra civilsamfundet kan desuden bidrage til MDTF og deltage i bestyrelsens arbejde.

MDTF er det mest fleksible instrument til at støtte genopbygningen. De samlede bidrag fra EU og EU’s medlemsstater udgør størstedelen af MDTF. Det vil sikre, at EU og medlemsstaterne får en vigtig strategisk rolle i MDTF’s bestyrelse, og vil gøre EU meget synlig. Mobiliseringen af midlerne i 2005 er garant for, at Kommissionen får en stærk og synlig position fra starten af forhandlingerne.

Sri Lanka

Behovet for genopbygning efter tsunamien er fortsat yderst presserende. Imidlertid forhandles der stadig om ordningen for uddeling af støtte i den nordøstlige del af landet – den foreslåede WB Trust Fund – mellem den srilankanske regering og guerrillaorganisationen LTTE. Hvis forhandlingerne fører til en forsinkelse i oprettelsen af fonden eller til alternative løsninger med inddragelse af FN og ngo’er, bør EU-midlerne fortrinsvis anvendes til vejene mellem Matara og Batticaloa.

Finansieringsbehov:

Behov for udbetaling | Beløb | Anmærkninger |

Juni/juli 2005 | 5 mio. EUR (gamle midler) | Genetablering af erhverv (UNDP’s rehabiliteringsprogram langs den ramte kyst) |

Juli 2005 | 50 mio. EUR (8 mio. EUR gamle midler, 42 mio. EUR nye midler) | EU’s bidrag til Sri Lanka Reconstruction Trust Fund |

Oprettelsen af fonden afhænger af forhandlinger om at indføre en fælles administrationsordning for at kunne sende penge til de områder mod nord og øst, der kontrolleres af LTTE. Når/hvis man når frem til en aftale om ordningen, skal fonden oprettes under tilsyn fra Verdensbanken og forvaltes af et APEX-udvalg bestående af Verdensbanken, den srilankanske regering og en repræsentant for bidragyderne (sandsynligvis EU). De fleste bilaterale bidragydere (især EU’s medlemsstater) forventes at bidrage til fonden. Det gælder dog ikke Japan og USA.

Immediate Community Livelihoods Programme vil blive gennemført gennem en bidragsaftale med FN’s udviklingsprogram United Nations Development Programme (UNDP). Det er tanken, at UNDP skal være en af hovedkoordinatorerne af udviklingen af bidragydernes programmer på længere sigt. Dette første UNDP-initiativ vil fokusere på kortfristede rehabiliteringsbestræbelser i fortsættelse af blandt andre Kommissionens humanitære initiativer og dermed bidrage til den politiske målsætning om at sammenkæde rehabilitering, genopbygning og udvikling.

Støtten til erhverv og lokalsamfund gennem fonden og den administrative ordning vil blive iværksat fra bunden. Projektforslagene vil komme fra selve lokalsamfundene og vil derefter blive godkendt på de tre niveauer i den administrative ordning. Fonden vil styrke en mere effektiv koordinering af bidragydernes aktiviteter. Desuden vil fonden give myndighederne og EU mulighed for at styre støtten efter behov på længere sigt efter nøje kontrollerede parametre.

EU’s bidrag vil ikke blive øremærket til nogen bestemt sektor, men vil blive rettet mod initiativer med udgangspunkt i lokalsamfundene og ngo’er. Med hensyn til den geografiske balance lægger det andet store EU-projekt (vejen fra Matara til Batticaloa, som delvis følger kysten) hovedvægten på den sydlige og østlige del. For at bevare balancen vil EU’s bidrag til fonden derfor fokusere på de områder i nord og øst, der kontrolleres af LTTE.

EU vil undertegne en aftale om samfinansiering med Verdensbanken og dermed overdrage sine midler til Verdensbanken med henblik på anvendelse. Fonden forventes oprettet midt på året.

Maldiverne

Et indledende UNDP-initiativ vil blive koncentreret om de kortfristede rehabiliteringsbestræbelser i fortsættelse af blandt andre Kommissionens humanitære initiativer og dermed bidrage til den politiske målsætning om at sammenkæde rehabilitering, genopbygning og udvikling. EU vil overdrage disse midler til FN’s Direct Execution (DEX) system i form af en bidragsaftale. EU bliver observatør i UNDP’s projektstyringsudvalg. Paraplyprojektet er FN’s Flash Appeal, som vil dække over alle infrastrukturprojekter finansieret af bidragydere. Projektet vil tilskynde lokalsamfundet til at deltage i udførelsen af arbejdet.

I 2005 vil man desuden yde det første bidrag til den fond, regeringen opretter for at gennemføre sine mere langsigtede og omfattende genopbygningsplaner.

Regeringen har oprettet sin egen fond for at koordinere alle midlerne fra bidragyderne og sikre gennemsigtighed og regnskabsansvar i overensstemmelse med landets egne bestemmelser og med de internationale finansieringsinstitutters krav. EU vil slutte sig til Verdensbanken og Asian Development Bank i fonden. Fonden forvaltes af en bestyrelse med repræsentanter for regeringen, den private sektor og en lokal UNDP-koordinator.

Finansieringsbehov:

Behov for udbetaling | Beløb | Anmærkninger |

Juni/juli 2005 | 2 mio. EUR (gamle midler) | Genetablering af erhverv (direkte tilskud fra UNDP under FN’s paraplyprojekt Flash Appeal - UNDP Direct Execution DEX) |

Juli 2005 | 3 mio. EUR (nye midler) | Regeringen har oprettet en fond (regional udvikling - Safe Islands Programme) |

Regional og horisontal facilitet

World Conservation Union (IUCN) har peget på både overbelastning af de nuværende eksperter i de tsunamiramte lande og behovet for koordinering af miljøekspertisen i de tsunamiramte lande (IUCN Asia Programme februar 2005). Organisationer fra civilsamfundet i Indonesien, Indien, Sri Lanka og Thailand har i en formel udtalelse som led i FN’s miljøprogram anbefalet omfattende planlægning af økologisk rehabilitering, styrkelse af de miljømæssige forsvarssystemer og bæredygtighed inden for fiskeri og kysterhverv. Den thailandske regering anmodede i januar 2005 formelt Kommissionen om øjeblikkelig teknisk ekspertise i kystzoneforvaltning for at klare tsunamiens eftervirkninger.

Kommissionen vil bidrage til en regional facilitet, som skal bruges til at dække behovet for forvaltning og oprydning i kystområder. Mere specifikt foreslår man at finansiere en facilitet for forvaltning af kystzoner, hvor man samler ekspertise fra EU’s medlemsstater og de asiatiske partnerlande. Forslaget kan forventes at gøre EU og medlemsstaterne meget synlige og er i overensstemmelse med et vigtigt princip om at bidrage til den europæiske koordination samt med princippet om udnyttelse af den eksisterende ekspertise i Asien og lokalt kendskab til området.

Faciliteten vil være åben for alle tsunamiramte lande i Asien, dvs. at ud over Indonesien, Sri Lanka og Maldiverne kan følgende lande anmode om (og tilbyde) ekspertise: Thailand, Malaysia, Burma/Myanmar[3] og Indien.

Faciliteten vil blive varetaget af Kommissionen, herunder EU's delegationer.

Faciliteten vil yde støtte til regionale foranstaltninger, blandt andet teknisk bistand til en eventuel global EIB-lånefacilitet i Sri Lanka og støtte til varslingssystemer samt undersøgelser.

Finansieringsbehov:

Behov for udbetaling | Beløb | Anmærkninger |

Juli 2005 | 12 mio. EUR (nye midler) | Bidrag til den regionale og horisontale facilitet |

2. BUDGETPOST OG RETSGRUNDLAG

Kommissionen vil bruge den særskilte formålsbestemte artikel (19 10 04 - Rehabilitering og genopbygning til fordel for udviklingslandene i Asien) til tsunamiressourcerne for at sikre størst mulig gennemsigtighed og regnskabsansvar. Både gamle og nye midler vil blive opført under denne artikel, med undtagelse af 12 mio. EUR til aktioner under beredskabsordningen og 15 mio. EUR til Asia ProEco II B. Sidstnævnte beslutning blev truffet allerede den 16. marts 2005, hvor der endnu ikke var midler til rådighed under artikel 19 10 04.

Det nuværende retsgrundlag for artikel 19 10 04 er Rådets forordning (EF) nr. 2258/96 af 22. november 1996 om rehabiliterings- og genopbygningsforanstaltninger til fordel for udviklingslandene (EFT L 306 af 28.11.1996, s. 1). I denne forordning fokuserer man på projekter, mens Kommissionen har behov for et retsgrundlag, der også åbner mulighed for en mere generel indfaldsvinkel, f.eks. gennemførelse via fonde og budgetstøtte. Dette ændringsbudget supplerer derfor det eksisterende retsgrundlag med Rådets forordning (EØF) nr. 443/92 af 25. februar 1992 om finansiel og faglig bistand til og økonomisk samarbejde med udviklingslandene i Asien og Latinamerika (EFT L 52 af 27.2.1992, s. 1) for at sikre fuld effektivitet gennem artikel 19 10 04.

Artikel 19 10 04 — Rehabilitering og genopbygning til fordel for udviklingslandene i Asien

Tal

Bevillinger 2005 | Bevillinger 2004 | Gennemførelse 2003 |

Forpligtelser | Betalinger | Forpligtelser | Betalinger | Forpligtelser | Betalinger |

98 000 000 | 2 300 000 | 4 125 000 | 8 500 000 | 0,— | 1 875 397,43 |

Der forventes følgende forfaldsplan for betalingerne i forhold til forpligtelserne:

Forpligtelser | Betalinger |

2004 | 2005 | 2006 | 2007 | Senere regnskabsår |

Uindfriede forpligtelser, der er indgået for 2004 | 16 066 901 | 6 500 000 | 1 300 000 | 1 000 000 | 1 000 000 | 6 266 901 |

Forpligtelsesbevillinger fremført og/eller genopført fra 2003 |

Bevillinger 2004 | 4 125 000 | 2 000 000 | 1 000 000 | 1 000 000 | 125 000 |

Bevillinger 2005 | 98 000 000(*) |

I alt | 118 191 901 | 8 500 000 | 2 300 000 | 2 000 000 | 1 125 000 | 6 266 901 |

(*) De heraf følgende betalingsbevillinger vil der blive anmodet om gennem en overførsel. |

Følgende anmærkning tilføjes:

"Denne bevilling skal dække foranstaltninger, der gør det muligt for befolkningen i udviklingslande at genoptage deres normale liv efter kritiske situationer opstået efter naturkatastrofer, voldelige konflikter eller andre kriser. Den skal især dække støtte til genopbygning efter tsunamien."

Følgende retsgrundlag tilføjes:

"Rådets forordning (EØF) nr. 443/92 af 25. februar 1992 om finansiel og faglig bistand til og økonomisk samarbejde med udviklingslandene i Asien og Latinamerika (EFT L 52 af 27.2.1992, s. 1)."

3. BETALINGSBEVILLINGER OG STØTTEUDGIFTER

Det forventes, at 2005-forpligtelserne vil føre til omfattende udbetalinger allerede i 2005. På nuværende tidspunkt er der imidlertid ikke anmodet om yderligere betalingsbevillinger for denne budgetpost. Med de supplerende betalingsbevillinger, som budgetmyndigheden har opført i 2005 i forhold til det ønskede beløb i det foreløbige forslag til Den Europæiske Unions almindelige budget, kan alle yderligere behov dækkes med den nuværende tildeling under udgiftsområde 4. Hvis det bliver nødvendigt, vil man anmode om en forøgelse gennem en global overførsel efter sommeren eller gennem en specifik overførsel i årets løb.

4. BESTEMMELSER OM OPTIMAL BUDGETFORVALTNING

Tsunamiprogrammet vil blive gennemført i dele af Indonesien og Sri Lanka, som har været ramt af oprør og borgerkrig, og i et miljø med udbredt korruption. Hvis omstændighederne på stedet kræver justeringer i 2005-2006, vil Kommissionen forvalte det generelle Asienkapitel i budgettet på en sådan måde, at tsunamiprogrammet bedst muligt integreres med de øvrige Asienprogrammer, for at sikre optimal udnyttelse og forvaltning af det samlede budget for Asien.

Bilag: Oversigt over tilsagn fra bidragyderne

Bidragydere | mio. EUR |

Frankrig | 342 |

Tyskland | 442 |

Nederlandene | 254 |

Sverige | 350 |

Andre EU-lande | 465 |

Europa-Kommissionen | 473 |

Samlet beløb | 2 326 |

Australien | 576 |

USA | 490 |

Indien | 452 |

Japan | 377 |

Canada | 258 |

Andre ikke-EU-lande | 293 |

Multilaterale bidrag | 1 451 |

Private bidrag (fra hele verden) | 1 261 |

Samlet beløb | 5 158 |

I ALT | 7 484 |

5. ÆNDRING AF ANMÆRKNINGER TIL KAPITEL 05 08 03

I forbindelse med økonomisk analyse og udvikling af indikatorer for landbrugspolitikken anmodede Kommissionen OECD om ud over sit normale arbejde at foretage en specifik analyse/indsamling af data om en række tredjelande og nye medlemsstater. Der er tale om en særskilt transaktion, som skal afsluttes i løbet af to år. Derfor vil OECD få et bidrag fordelt over to år.

Det foreslås derfor at ændre budgetanmærkningerne til kapitel 05 08 03 ved at tilføje følgende afsnit:

"Bidrag, kontraktudgifter og udgifter i forbindelse med betaling for tjenester for udførelse af økonomisk analyse og udvikling af indikatorer inden for landbrugspolitikken."

I retsgrundlaget foreslås en tilføjelse af følgende henvisning til Kommissionens institutionelle prærogativer:

"Opgaver som følge af Kommissionens prærogativer på institutionelt plan i henhold til artikel 49, stk. 2, litra c), i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (EFT L 248 af 16.9.2002, s. 1)."

6. VIRKNINGER FOR MARGENEN I UDGIFTSOMRÅDE 4

Loftet for udgiftsområde 4 i 2005 er allerede overskredet med 100 mio. EUR. Den yderligere udnyttelse af fleksibilitetsinstrumentet for et beløb på 98 mio. EUR vil føre til en negativ margen på i alt 198 mio. EUR.

SAMMENFATTENDE OVERSIGT EFTER UDGIFTSOMRÅDER I DE FINANSIELLE OVERSLAG

Finansielle overslag Udgiftsområder/ underudgiftsområde | Finansielle overslag 2005 | Budget 2005 inkl. FFÆB 2/2005 | FFÆB 3/2005 | Budget 2005 inkl. FFÆB 1/2005, FFÆB 2/2005 og FFÆB 3/2005 |

[1] EFT C 172 af 18.6.1999, s. 1.

[2] EFT L 248 af 16.9.2002, s. 1.

[3] På en måde, der er forenelig med EU’s fælles holdning tiI Burma/Myanmar.